Ministrul Muncii a comunicat că nu se va înregistra o scădere a niciunui salariu în sectorul public odată ce noua lege a salarizării va fi implementată.
Simona Bucura-Oprescu a subliniat că pentru administrația publică locală se va implementa o grilă flexibilă și o componentă axată pe performanță. Scopul este să se încurajeze creșterea nivelului de performanță în sistemul public.
Mai exact, să nu fie suficient doar să faci parte din sistemul public și să primești un salariu de la statul român. Este nevoie ca românii să avanseze profesional prin merit propriu.
„Pentru administrația publică locală vom avea o grilă flexibilă și o componentă care ține de performanță pentru că ne dorim că și în sistemul public să creștem nivelul de performanță, să nu fie suficient să intri în sistem, să fii plătit de statul român și să crești profesional datorită faptului că ai rămas în sistem”, a declarat Simona Bucura-Oprescu, ministrul Muncii.
Salariu dublu pentru anumiți români
Creșterea salariilor bugetarilor este motivată de lipsa de personal în anumite domenii. Acesta lipsă este generată de nivelul scăzut al veniturilor.
Astfel, odată cu intrarea în vigoare a noii legi a salarizării, vor avea loc anumite modificări. Angajații din domeniul IT care lucrează în sectorul public ar putea beneficia de salarii similare cu cele din sectorul privat. Astfel, ii ar putea primi măriri consistente prin noua lege, adică de peste dublul veniturilor actuale.
Leafa bugetarilor nu se va micșora
Perspectivele pentru cercetători și profesori par să fie mai luminoase în privința salariilor începând de anul viitor.
Ministrul Simona Bucura-Oprescu a subliniat că nu se vor înregistra scăderi la salariau. Ea a explicat că obiectivul principal al acestei legi este de a asigura venituri decente și echitabile pentru toate categoriile de angajați din sectorul public.
„Pot să vă asigur de un lucru, că nu o să avem scăderi fiindcă ideea acestei legi este de a veni cu venituri care să asigure pentru toate categoriile de angajați de la stat venituri decente și echitate”, explică ministrul Simona Bucura-Oprescu.
Conform surselor Observator, în domeniul sănătății, vor avea loc creșteri la salariu. Cele mai mari se preconizează că vor fi pentru asistenții medicali, personalul auxiliar și TESA.
Ministrul Bucura-Oprescu susține că medicii vor primi mai mulți bani
De asemenea, se anticipează că gărzile medicilor vor fi mai bine remunerate. În plus, performanța ar putea fi evaluată în funcție de numărul de servicii medicale furnizate.
În ceea ce privește administrația publică locală, modificările aduse vor avea un impact semnificativ.
„Pentru administrația publică locală cea mai importantă modificare e cea cu privire la modul în care se stabilesc salariile.
În acest moment reglementarea dădea posibilitatea, pe principiul autonomiei publice locale, consiliilor locale sau judeţene să-şi stabilească salariile până la nivelul vicepreședintelui viceprimarului. De data aceasta vom avea grilă şi cu administrația locală”, potrivit ministrului Muncii.
Se estimează că legea salarizării va avea un impact bugetar mai mare decât legea pensiilor. Este vorba de peste 10 miliarde de lei, conform surselor citate.